SL Uradni list Evropske unije C 271/24

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 271/12

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

ENOTNI DOKUMENT

UREDBA SVETA (ES) št. 510/2006

„FARRO DI MONTELEONE DI SPOLETO“

ES št.: IT-PDO-0005-0603-11.05.2007

ZGO ( ) ZOP ( X )

1. Ime:

„Farro di Monteleone di Spoleto“

2. Država članica ali tretja država:

Italija

3. Opis kmetijskega proizvoda ali živila:

3.1 Vrsta proizvoda (kot v Prilogi II):

Skupina 1.6 Sveže ali predelano sadje, zelenjava in žito

3.2 Opis proizvoda, za katerega se uporablja ime iz točke 1:

„Farro di Monteleone di Spoleto“ je krajevni ekotip vrste Triticum dicoccum, značilen za območje proizvodnje, ki je zaradi prilagoditve podnebju in zemljiščem sčasoma dobil naslednje posebne morfofiziološke lastnosti, po katerih se razlikuje od pire, vzgojene na drugih geografskih območjih: spomladanski habitus; višina rastline do 120 cm; povprečno podaljševanja stebla; srednje vzravnan položaj stebla po podaljšanju; rastline s tankim steblom in listi s spremenljivo šibko do srednje sinjo obarvanostjo; drobno, pretežno plosko klasje, ki je umazano bele barve, ko je dozorelo; lupina se tesno prilega jedru zrna; jedro zrna je na vrhu gosto poraščeno, izrazito ukrivljeno in s čistim prelomom; svetlorjava jantarna barva, ki daje proizvodu poseben značaj in je lastna vsem proizvodom tudi po mletju. Pira „Farro di Monteleone di Spoleto“ se daje v promet v naslednjih tipologijah: FARRO INTEGRALE (polnozrnata pira): podolgovata in ukrivljena zrna svetlorjave jantarne barve, oluščena pleve, v ustih je čvrsta in suha; FARRO SEMIPERLATO (polperlatna pira): od polnozrnate pire se razlikuje po rahli odrgnini na površini jedra zrna, ki pa ostaja celo, je svetlejša od polnozrnate in mehkejša v ustih, zaradi česar je primerna za enolončnice in solate; FARRO SPEZZATO (lomljena pira): pridobiva se iz zrn polnozrnate pire, oluščenih pleve, in sicer s prelomom vsakega zrna na več delov in selekcijo po velikosti v ločevalnem stroju. Je svetlorjave jantarne barve in značilnega videza, ki ji ga dajejo steklaste luske; SEMOLINO DI FARRO (pirin zdrob): pridobiva se z mletjem polnozrnate pire, po velikosti je zdrob drobnejši od lomljene pire, a zaradi čistega preloma ne prahast, v ustih se kremasto raztopi in je zelo svetle rjave barve.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Postopki proizvodnje in ločevanja zrnja od plev, luščenja, brušenja, lomljenja in mletja ZOP Farro di Monteleone di Spoleto morajo pri štirih tradicionalnih tipologijah (polnozrnati piri, polperlatni piri, lomljeni piri in pirinem zdrobu) zaradi zagotavljanja nespremenjene kakovosti in značilnih lastnosti proizvoda nujno potekati na območju proizvodnje.

3.6 Posebna pravila za rezanje, ribanje, pakiranje itd.:

Pira „Farro di Monteleone di Spoleto“ se daje v promet v plastičnih vrečkah, ki ne spreminjajo organoleptičnih in zdravih lastnosti proizvoda, mase 0,5 kg in 1 kg ter v papirnatih ali najlonskih vrečkah mase 25 kg. Proizvod se daje v promet zapakiran v plastične vrečke z vakuumsko tehniko. Vsa pakiranja ZOP „Farro di Monteleone di Spoleto“ je treba zapečatiti, embalaža mora biti nova, čista, netoksična in skladna z ustreznimi veljavnimi skupnostnimi in nacionalnimi predpisi, kar velja tudi za papir in vstavljene tiskovine v stiku s proizvodom.

3.7 Posebna pravila za označevanje:

Pakiranja imajo na etiketah obvezno jasne in čitljive tiskane črke, logotip, grafični simbol Skupnosti ter ustrezne zakonsko zahtevane navedbe in informacije. Logotip je sestavljen iz pravokotnika, v katerem je na eni strani obris profila leva na zadnjih šapah, ki v eni šapi drži dva klasa pire, na drugi pa je šest klasov pire.

V primeru uporabe logotipa za označevanje z etiketami je treba obvezno upoštevati razmerja med črkami skladno z grafičnim prikazom, predstavljenim v nadaljevanju.

Vendar je dopustna uporaba logotipa v sivih odtenkih oziroma eni barvi.

Proizvodi, za katerih pripravo se uporablja ZOP „Farro di Monteleone di Spoleto“ tudi po postopkih obdelave in predelave, se smejo dajati v promet v paketih, ki se sklicujejo na omenjeno označbo, brez dodanega logotipa Skupnosti. Omenjeno sklicevanje na označbo mora vsebovati naslednji napis: „proizvedeno s piro Farro di Monteleone di Spoleto“. Zgoraj navedena zahteva je pogojena s tem, da zaščitena označba porekla, certificirana kot taka, predstavlja izključno sestavino sorte Triticum dicoccum (Schubler); sklicevanje pa je tako, da pri potrošniku ne zbuja dvoma o tem, da se ZOP nanaša izključno na sestavino in ne na obdelan oziroma predelan proizvod.

4. Jedrnata opredelitev geografskega območja:

Območje proizvodnje ZOP „Farro di Monteleone di Spoleto“ obsega gorske predele jugovzhodnega dela pokrajine Perugia in zajema celotno upravno ozemlje občin Monteleone di Spoleto in Poggiodomo ter del upravnega ozemlja občin Cascia, Sant’Anatolia di Narco, Vallo di Nera in Scheggino na nadmorski višini 700 m in višje.

5. Povezava z geografskim območjem:

5.1 Posebnost geografskega območja:

Za območje pridelave tega proizvoda so značilna strma, apnenčasta in kamnita zemljišča, ki ležijo nad 700 m nadmorske višine in preprečujejo zaostajanje vode v vlažnih letnih časih. So povprečno bogata z organskimi snovmi, imajo veliko vsebnost fosforja in nizko vsebnost kalija. Konfiguracija visoke planote določa posebne podnebne značilnosti območja z dolgimi, zelo ostrimi zimami s pogosto zmrzaljo, ki trajajo do maja, in nekaj poletnimi tedni z visokimi dnevnimi temperaturami, tj. podnebne razmere, ki jim ekotip „Farro di Monteleone di Spoleto“, ki se jim je sčasoma prilagodil, uspešno kljubuje.

5.2 Posebnost proizvoda:

Lastnost, zaradi katere je ZOP „Farro di Monteleone di Spoleto“ edinstvena, je svetlorjava jantarna barva jedra zrna, ki ob prelomu ostane čisto in čvrsto, z mokastimi ostanki. Plosek, kratek, ozek klas z ne predolgimi in rahlo razcepljenimi zrni dopolnjuje značilno sliko tega proizvoda.

5.3 Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

Posebne fizične in organoleptične lastnosti pire „Farro di Monteleone di Spoleto“ in še zlasti značilno jedro zrna jantarne barve in čiste strukture ob prelomu je mogoče pripisati kombinaciji pedoklimatskih razmer območja proizvodnje in še posebno apnenčastim, kamnitim zemljiščem, ki ležijo nad 700 m nadmorske višine in zaradi strmosti preprečujejo zaostajanje vode v vlažnih letnih časih. Izvedeni preizkusi in znanstvene študije so pokazali, da se z uporabo semen pire Farro di Monteleone di Spoleto na drugih območjih Valnerine pridobi proizvod, ki sčasoma izgubi posebne lastnosti, kar priča o močnem procesu ekotipizacije, povezanem z območjem proizvodnje in ki ga je povzročila tudi velika geografska osamitev, zaradi katere se je razvila posebna krajevna sorta. Zadostuje namreč že premik na druga bližnja ozemlja, pa se isto zrno razvije iz čistega v mokasto. To je rastlina s spomladanskim habitusom, primerna za setev konec zime na gorskih območjih, na katerih strma, apnenčasta, kamnita zemljišča, bogata s fosforjem in z nizko vsebnostjo kalija, preprečujejo zaostajanje vode v vlažnih letnih časih. Podnebje je značilno gorsko, z zelo ostrimi zimami s pogosto zmrzaljo, ki trajajo do maja, in nekaj poletnimi tedni z visokimi dnevnimi temperaturami. Pira Farro di Monteleone di Spoleto se je sčasoma prilagodila tem podnebnim razmeram in jim uspešno kljubuje. Povezava med proizvodom in območjem pridelave je še očitnejša ob upoštevanju antičnih zgodovinskih najdb. V „grobnici voza“ (etruščanski grobnici iz 6. stoletja pr. n. št.) v mestu Monteleone di Spoleto so bili najdeni primerki žit, med katerimi so bila tudi jedra zrn pire, ki so po vsej verjetnosti pripadala prav vrsti, ki se danes tradicionalno prideluje na območju Monteleone di Spoleto, to je Triticum dicoccum, kar priča o njeni veliki razširjenosti in uporabi med žitnimi kulturami tistega časa. V mestu Monteleone di Spoleto je pregled arhiva omogočil odkritje in shranitev dokumentov, ki dokazujejo, da je bila pridelava pire razširjena že konec 16. stoletja, nato pa se je njena uporaba v kmetijskih običajih območja v naslednjih stoletjih nadaljevala vse do danes. Očitno je torej, da je bila skozi čas temeljnega pomena človekova sposobnost uporabe tehnik obdelave zemljišč, izbire pravega trenutka za setev in žetev, tj. sposobnost, ki se je prenašala z očeta na sina in ki je omogočila izboljšanje in povečanje proizvodnje tega odličnega žita visoke energetske in osvežilne vrednosti, prav gotovo nič manjše od drugih žit. Tradicionalni recepti za enolončnice in juhe ter praznovanja in obredi so naposled pripomogli k temu, da je ta proizvod postal široko cenjen.

Sklic na objavo specifikacije:

Ta uprava je sprožila nacionalni postopek ugovora z objavo vloge za priznanje zaščitene označbe porekla „Farro di Monteleone di Spoleto“ v Uradnem listu Italijanske republike št. 76 z dne 31. marca 2007.

Celotno besedilo proizvodne specifikacije je na voljo na spletni strani

http://www.politicheagricole.it/NR/rdonlyres/euqam6suzienwd43v27wuvtpjkaoy4fiz2gzh55xu667wynlilv5wxortoj3jhxsdlre76rdiamdqyribk3qfgd57me/20070514_Disciplinare_esameUE_Farro_Monteleone.pdf oziroma